Fransis II, Duk Breten Vyghan

Duk Breten Vyghan o Fransis II (23 Metheven 1435 – 9 Gwynngala 1488). Mab o dhe Hykka a Vreten Vyghan ha Marguerite, KontesVertus. Ev o Duk Breten Vyghan ynter 1458 ha'y vernans yn 1488. Y temedhis diwweyth: an tro kynsa dhe'y gyniterow, Marget a Vreten Vyghan (1469 - 1500), myrgh dhe Fransis 1, Duk Breten Vyghan, ha'n eyl dro dhe 
Marget Foix (1449 - 1486) o myrgh dhe Elnour a Navarre a Spayn ha'n Myghtern, Jowan II a Aragon. Saw unn vyrgh a dreusvywas dhe vos tevesik: Anna a Vreten Vyghan, mes ev a gavas dew vab gans y gares Antoinette de Maignelais.
skeusennik|left|250px|Bedh Duk Fransis II
skeusennik|left|250px|Fransis II ha Marget Foix

Y vewnans o batelyow yn unn rew erbynn Louis XI, myghtern Pow Frynk. Kevys veu akordyans fest posek henwys Akordyans Chateaubriant,sinys yn 1487, a afydhyas status Breten Vyghan avel pow anserghek, mes fethys veu Fransis yn Saint-Aubin-du-Cormier. Wosa an batel ma, y kollas lower a'y diryow ha'n reyth dhe dhemedhi y fleghes dhe biw pynag a vynna, herwydh Akordyans Sablé. Yn diwla myghtern Pow Frynk, lemmyn, o an reyth dhe dhewis kespar, ha pan verwis Fransis nebes misyow awosa yn Couëron, Myghtern Pow frynk a dhewisas kespar dhe Anna. Y tewisas y vab y honan, hemm yw Charlys VIII, hag ena Louis XII.  

Jasper ha Harry Tewdar
Fransis II a ros skovva dhe Jasper Tewdar ha'y noy peswardhek bloodh a dheuth nebes bledhynnyow ha bos Myghtern Pow Sows. I re dhianksa a dhalghen Edward IV o nowydh kemeres Kurun Pow Sowsyn Batel Tewkesbury yn 1471. Yth assayas Edward IV, o onan a deylu Evrek, 'prena' Jasper ha Harry niver a weythyow rag gorfenna godros teylu Lancaster bys vyken. Myghtern Pow Frynk, Louis XI a res Fransis yn-dann waskas rag ri an dhew dhodho, drefen bos Jasper kenderow dhodho. Ervirans Fransis o dhe dhiberth an dhew, Jasper dhe Gastel Josellin, 25 mildir a Gwened, le mayth o bys dhe 1475, ha Harry dhe Gastel Unnek Tour (Frynkek - Château de Largoët)), yn-dann with Jean IV de Rieux.  

Klass:Bretonyon
Klass:Dinethyansow an 15ves kansvledhen
Klass:Mernansow 1488
Klass:Mernansow dre wall
Klass:Myghternedh yn Europa